Silberhöhe (Halle)

**Silberhöhe** estas ero de la kvartalo *Süd*  en la sudo de Halle (Saale), Germanujo. Ĝi apenaŭ estas kunligita kun aliaj kvartaloj naskiĝinte senorde kaj rapidege por anoj de la kombinatoj *BUNA* kaj *LEUNA*. Sude de ĝi enfluas Weiße Elster al Saale. Ĝi facile atingeblas publiktrafike.

## Historio 
Estiĝo ĝia estis en la 1979-a jaro; tri jarojn poste ĝi ricevis haltejojn tramvojajn. Ĝiaj plej altaj domoj havis 21 etaĝojn. Dum la Turniĝo 39 miloj da homoj vivis je Silberhöhe, en ĉ. 14.550 loĝejoj. En 2008 vivis tie ne tute 14 miloj da uloj.. Prognozoj de falo ĝis sub 10 miloj en 2015 evidentiĝis tro pesimismaj tiel ke malkonstruo de domoj respektive malaltigoj ĉesis. Ĉar en 2001 tiaj malpligrandigoj estis komenciĝintaj. De 40 domoj kun pli ol 10 etaĝoj restis nur du je *Wittenberger Straße,* du je *Hanoier Straße,*  unu je *Coimbraer Straße* kaj po du je *Silbertaler Straße*. Ĝis 2013 oni forigis 5.786 loĝaj unuecoj kaj restis nur 7.666. En 1998 startis la socialprogramo *Soziale Stadt* por fari la tuton pli alloga. En 1999 malfermis siajn portojn morderna kvartalmanaĝerada buroo. En ĝi okazas ankaŭ kulturaĵoj. Intertempe ĉi kvartalo en tuta Germanujo konatas pro la konekso inter artokreo kaj domforigo. Renaturigo de zonoj inter la domoj orientiĝis ankaŭ je urba arborigo kreita de Joseph Beuys. En septembro 2020 estis nove starigita futbalcentro apud *Karlsruher Allee* kiel anstataŭo de terenoj de ĉe *Sandanger* damaĝitaj pro akvegoj en 2013. Daŭras evoluigprojekto nome *Silberhöhe 2030*. Malhelpas ankoraŭ malbona renomo kaj malriĉeco de multaj enloĝantoj. La procentaĵo de eksterlandanoj ankaŭ relative altas (ne tute 22 %).

## Artaĵoj
Nederlanda dokumentadfilmo de Britta Hosman (2005, 30 minutoj) kaj etfilmo de Clemens von Wedemeyer (2003, 10 minutoj) ankaŭ ekrane konatigis ĉi teritorion. La artistino Dagmar Schmidt reigis sur la fundamentaj ŝtonoj de malkonstruita domo vivkondiĉoj de la finiĝanta 20-a jarcento, sub la titolo *Grabungsstädte*. En 2008 okazis internacia lignoskulptista kunveno *Acht Türme für die Silberhöhe* kies rezultaĵoj videblis norde de la placo *Anhalter Platz*. Aliaj artaĵoj jenas: *Große weibliche Figur mit Tuch* de Bernd Göbel (1981), la akvoluda puto *Früchte des Meeres* (1995) de Michael Weihe, la labirinto *Labyrinth über blauem Garten* de Hartmut Renner kaj Rainer Henze (1997) kaj la metal-emajlaĵo *Familie* (2012)  deHeike Lichtenberg. 

De 2003 ekzistas la aktoradejo *Theater Anna-Sophia,* kie okazas pupteatraĵoj, atelieraj tagoj kaj diversaj porifanaĵoj.

## Literaturo 
* Axel Dossmann, Anne König, Jan Wenzel: "Plattenbau später – Eine ostdeutsche Grosswohnsiedlung in der Krise: Halle-Silberhöhe (1979-1989)" - ĉe: *werk, bauen + wohnen,* 10/2004, Werk AG, Zürich 2004, p. 34–41
*Tobias Pfeifer (eld.): *Spur der Steine. Projektbericht,* Halle (Saale) 2005
* Robert Schlotter: *Halle-Silberhöhe,*  Mitteldeutscher Verlag, Halle (Saale) 2009, ISBN 978-3-89812-663-2

## Eksteraj ligiloj 
* kvartalaj novaĵoj
* Hallesche Wohnungsgenossenschaft FREIHEIT eG: *Silberhöhe, der Stadtteil am Fluss*
* federacia evoluigprogramo *Soziale Stadt*
* bildigo de la Arbarurbo

## Notoj 
Kategorio:Halle (Saale)
Kategorio:GDR